SUA își trimite oficialii în Rusia pentru a discuta despre criza din Belarus.
Un oficial din cadrul Administraţiei Donald Trump se deplasează în Rusia pentru a discuta despre criza din Belarus. Stephen Biegun, adjunct al secretarului de Stat american, va discuta cu oficiali ruşi şi despre controlul armamentului şi Coreea de Nord. Statele Unite au condamnat vehement acţiunile de reprimare din Belarus.
Stephen Biegun, adjunct al secretarului de Stat american, se va deplasa marţi la Moscova pentru a discuta cu oficiali ruşi de rang înalt despre criza din Belarus, despre controlul armamentului şi Coreea de Nord, afirmă ambasadorul SUA în Rusia, John Sullivan, citat de agenţia Reuters.Ambasadorul SUA s-a declarat extrem de preocupat de acţiunile autorităţilor din Belarus de reprimare a protestelor izbucnite după scrutinul prezidenţial desfăşurat pe 9 august.Preşedintele Statelor Unite, Donald Trump, a declarat că urmăreşte "foarte atent" situaţia politică din Belarus, unde opoziţia contestă realegerea în funcţie a preşedintelui Aleksandr Lukaşenko.Cetăţenii din Belarus au dreptul să participe la proteste, a declarat secretarul de Stat american, Mike Pompeo, îndemnând Administraţia autoritaristă de la Minsk să înceteze acţiunile de reprimare.